Оқу-ағарту министрі Шымкент мектептерінің қауіпсіздік жүйесін тексерді
DATE: 16:16, 03 Наурыз 2023 | GMT +5
TITLE: Оқу-ағарту министрі Шымкент мектептерінің қауіпсіздік жүйесін тексерді
URL: https://kaz.inform.kz/news/oku-agartu-ministri-shymkent-mektepterinin-kauipsizdik-zhuyesin-tekserdi_a4042289/
META: DATE: 16:16, 03 Наурыз 2023 | GMT +5
TOTAL WORDS: 125
AUTHOR(S):
TEXT: Бұл туралы ҚазАқпарат ҚР Оқу-ағарту министрлігінің баспасөз қызметіне сілтеме жасап хабарлайды. «Мектептердегі барлық бейнекамералар жедел басқару орталығына қосылған. Бұл бізге нақты уақыт режимінде мектеп қабырғасында қауіпсіздікті қамтамасыз етуге мүмкіндік береді», - полиция департаментінің бастығы Қайрат Дәлбеков. Айта кету керек, бүгінде Шымкент қаласындағы мектептер тиісті қауіпсіздік жүйелерімен қамтылып, бейнебақылау жүйелері мен дабыл батырмалары облыстық полиция департаментінің Жедел басқару орталығына қосылған. Білім нысандарының бәрі мамандандырылған күзет мекемелерімен келісімшарт аясында жұмыс істейді. Сондай-ақ 246 мектеп ғимаратының кіреберісіне фейстурникеттер қойылған. «Балалардың қауіпсіздігін қамтамасыз ету – басты міндетіміз. Сондықтан бұл бағыттағы жұмысқа аса жауапкершілікпен қарауымыз керек», – деді Ғани Бейсембаев. Сондай-ақ балалардың қауіпсіздігін қамтамасыз ету бағытындағы жұмыстарды көру үшін Оқу-ағарту министрі қаланың бірқатар білім беру ұйымдарына барды. Онда «дабыл түймелері» және төтенше жағдайлар туындаған кезде жедел әрекету жұмыстарын өзі тексерді
